Eurobaromeetri uuringu kohaselt on poliitiliselt oluliste küsimuste rõhuasetus eelmise valimisperioodiga võrreldes muutunud: ülekaalukalt peetakse kaheks tähtsaks poliitiliseks probleemiks majanduse üldist olukorda (48 protsenti vastanutest) ja töötust (69 protsenti), 2006. aasta kolm olulist küsimust olid tervishoiusüsteem (33 protsenti), kuritegevus (45 protsenti) ja inflatsioon (30 protsenti). Selline tähelepanu muutus kinnitab majandusküsimuste tähtsust 2011. aasta valimistel, kuid ka tüüpiliste nn roheliste teemade nagu energiapoliitika ja keskkonnakaitse olulisuse vähenemist nendel valimistel. Seega võib oletada, et Eestimaa Roheliste endised valijad ei pruukinud otsida "uut" erakonda mitte "kes on kõige rohelisem" strateegia alusel, vaid mingite muude kriteeriumide põhjal. Selle selgitamiseks on loomulikult vaja eraldi uuringut.